b'\n_START_ARTICLE_\nTeoriile conspira\xc8\x9biei atentatelor din 11 septembrie 2001\n_START_PARAGRAPH_\nTeoriile conspira\xc8\x9biei atentatelor din 11 septembrie 2001 (englez\xc4\x83 \xe2\x80\x9e9/11 conspiracy theories\xe2\x80\x9d) sus\xc8\x9bin c\xc4\x83 atacurile produse \xc3\xaen New York \xc8\x99i Washington D.C. \xc3\xaen Statele Unite ale Americii au fost l\xc4\x83sate s\xc4\x83 decurg\xc4\x83 \xc3\xaen mod inten\xc8\x9bionat sau au fost opera\xc8\x9biuni mascate ale guvernului Statelor Unite. Principala afirma\xc8\x9bie este c\xc4\x83 pr\xc4\x83bu\xc8\x99irea turnurilor gemene World Trade Center \xc8\x99i a cl\xc4\x83dirii WTC 7 a rezultat mai de grab\xc4\x83 prin demolarea controlat\xc4\x83 a cl\xc4\x83dirilor, dec\xc3\xa2t prin sl\xc4\x83birea rezisten\xc8\x9bei structurale cauzate de foc, iar cl\xc4\x83direa Pentagonului a fost lovit\xc4\x83 de un proiectil-rachet\xc4\x83 sau avion militar. _NEWLINE_Motivele descrise \xc3\xaen mod uzual sunt c\xc4\x83 atacurile au fost folosite ca justificare pentru invadarea Afghanistanului \xc8\x99i Irakului pentru a m\xc4\x83ri cheltuielile financiare de ordin militar \xc8\x99i pentru a \xc3\xaengr\xc4\x83di libertatea civil\xc4\x83 domestic\xc4\x83._NEWLINE_Rapoartele \xc8\x99i articolele publicate \xc3\xaen revista Popular Mechanics de Institutul Na\xc8\x9bional de Standarde \xc8\x99i Tehnologie precum \xc8\x99i mass-media au respins teoriile de conspira\xc8\x9bie ale atacurilor din septembrie. Unii ingineri civili accept\xc4\x83 ideea cum c\xc4\x83 impactul avioanelor \xc3\xaen combina\xc8\x9bie cu focurile ap\xc4\x83rute dup\xc4\x83 sunt cauzele pr\xc4\x83bu\xc8\x99irii cl\xc4\x83dirilor \xc8\x99i nu ideea demol\xc4\x83rilor controlate.\n_START_SECTION_\n\xc3\x8ent\xc3\xa2mpl\xc4\x83rile \xc3\xaen mod oficial\n_START_PARAGRAPH_\nPe data de 11 septembrie 2001 terori\xc8\x99tii Al-Qaeda au deturnat dou\xc4\x83 avioane comerciale de pasageri \xc8\x99i au intrat inten\xc8\x9bionat \xc3\xaen cl\xc4\x83dirile World Trade Center omor\xc3\xa2nd to\xc8\x9bi pasagerii precum \xc8\x99i cei ce se aflau \xc3\xaen cl\xc4\x83diri. Ambele turnuri-gemene s-au pr\xc4\x83bu\xc8\x99it \xc3\xaen aproximativ 2 ore, d\xc4\x83r\xc3\xa2m\xc3\xa2nd \xc8\x99i alte dou\xc4\x83 cl\xc4\x83diri aflate l\xc3\xa2ng\xc4\x83 acestea. _NEWLINE_Tot atunci un al treilea avion era deturnat de terori\xc8\x99ti ce a intrat \xc3\xaen cl\xc4\x83direa Pentagonului, iar un al patrulea \xc3\xaentr-o zon\xc4\x83 l\xc3\xa2ng\xc4\x83 Shanksville, Pennsylvania (dup\xc4\x83 o revolt\xc4\x83 a pasagerilor).\n_START_SECTION_\nCuno\xc8\x99tin\xc8\x9be despre atacuri \xc3\xaenainte s\xc4\x83 se \xc3\xaent\xc3\xa2mple\n_START_PARAGRAPH_\nS-a afirmat c\xc4\x83 ac\xc8\x9biunea sau lipsa ac\xc8\x9biunii de c\xc4\x83tre oficialii Statelor Unite ce de\xc8\x9bineau informa\xc8\x9bii cu privire la atacuri \xc3\xaenainte de a se \xc3\xaent\xc3\xa2mpla era inten\xc8\x9bionat pentru a asigura succesul. De exemplu ministrul de mediu din Marea Britanie, domnul Michael Meacher membru al Cabinetului Tony Blair pretinde c\xc4\x83 Statele Unite a ratat s\xc4\x83 previn\xc4\x83 atacurile._NEWLINE__NEWLINE_O conspira\xc8\x9bie popular\xc4\x83 pretinde c\xc4\x83 tranzac\xc8\x9biile cu ac\xc8\x9biunile bursiere ale companiilor aeriene United Airlines \xc8\x99i American Airlines au crescut \xc3\xaen volum cu pu\xc8\x9bin timp \xc3\xaenainte de atacuri._NEWLINE_A alt\xc4\x83 teorie pretinde c\xc4\x83 North American Aerospace Defense Command (NORAD) a emis un ordin de oprire sau de am\xc3\xa2nare a decol\xc4\x83rii avioanelor de interceptare.\n_START_SECTION_\nPr\xc4\x83bu\xc8\x99irea cl\xc4\x83dirilor World Trade Center\n_START_PARAGRAPH_\nTeoriile conspira\xc8\x9biilor despre demolarea controlat\xc4\x83 pretind c\xc4\x83 pr\xc4\x83bu\xc8\x99irea cl\xc4\x83dirilor gemene \xc8\x99i a cl\xc4\x83dirii WTC 7 a fost cauzat\xc4\x83 de explozibil_NEWLINE_sau incendiatoare \xc8\x99i c\xc4\x83 afirma\xc8\x9bia cum c\xc4\x83 pr\xc4\x83bu\xc8\x99irea a avut loc din cauza focurilor \xc3\xaen urma impactelor este fals\xc4\x83.\n_START_SECTION_\nCl\xc4\x83direa Pentagonului\n_START_PARAGRAPH_\nThierry Meyssan \xc8\x99i Reopen911.org au men\xc8\x9bionat c\xc4\x83 Zborul 77 American Airlines nu s-a pr\xc4\x83bu\xc8\x99it \xc3\xaen Pentagon, \xc3\xaen schimb pretind c\xc4\x83 a fost lovit de o rachet\xc4\x83. Reopen911.org sus\xc8\x9bine c\xc4\x83 g\xc4\x83urile din zidul cl\xc4\x83dirii erau mult mai mici dec\xc3\xa2t cele pe care un avion Boeing 757 le-ar putea face. Cartea \xe2\x80\x9eL\xe2\x80\x99Effroyable Imposture\xe2\x80\x9d (publicat\xc4\x83 \xc3\xaen limba englez\xc4\x83 sub denumirea \xe2\x80\x9e9/11: The Big Lie\xe2\x80\x9d) a lui Meyssan devine un best-seller \xc3\xaen Fran\xc8\x9ba \xc8\x99i este tradus\xc4\x83 \xc3\xaen mai mult de 12 limbi. Ziarul francez Lib\xc3\xa9ration a numit cartea \xe2\x80\x9eAlega\xc8\x9bii iresponsabile f\xc4\x83r\xc4\x83 o baz\xc4\x83\xe2\x80\x9d.\n_START_SECTION_\nZborul 93\n_START_PARAGRAPH_\nAl patrulea avion deturnat pe 11 septembrie 2001, zborul 93 al United Airlines s-a pr\xc4\x83bu\xc8\x99it \xc3\xaentr-o zon\xc4\x83 deschis\xc4\x83 l\xc3\xa2ng\xc4\x83 Shanksville, Pennsylvania dupa o revolt\xc4\x83 a pasagerilor. Din toate cele patru avioane deturnate \xc3\xaen acea zi, zborul 93 este singurul care nu si-a atins \xc8\x9binta._NEWLINE_Una din teoriile renumite ce implic\xc4\x83 acest subiect este acela cum c\xc4\x83 Zborul 93 a fost atacat \xc8\x99i distrus \xc3\xaen aer de avioanele de interceptare a Statelor Unite. David Ray Griffin \xc8\x99i Alex Jones, doi sus\xc8\x9bin\xc4\x83tori a teoriilor conspira\xc8\x9biei, au spus c\xc4\x83 p\xc4\x83r\xc8\x9bi mari din fuzelajul avionului au fost g\xc4\x83site la c\xc3\xa2teva mile distan\xc8\x9b\xc4\x83 de zona principal\xc4\x83 de impact, prea departe pentru o coliziune cu solul a avionului._NEWLINE__NEWLINE_Unele teorii sus\xc8\x9bin c\xc4\x83 avionul a trebuit s\xc4\x83 fie dobor\xc3\xa2t de c\xc4\x83tre avioanele guvernului deoarece pasagerii au descoperit complotul. Potrivit revistei Skeptic aceast\xc4\x83 afirma\xc8\x9bie are la baz\xc4\x83 aser\xc8\x9biuni nefondate._NEWLINE_Anumite filme documentare ce au circulat pe internet (ca \xe2\x80\x9eLoose Change\xe2\x80\x9d) au speculat idea c\xc4\x83 Zborul 93 a aterizat \xc3\xaen Ohio \xc8\x99i c\xc4\x83 un alt avion a fost implicat \xc3\xaen accidentul din Pennsylvania.\n_START_SECTION_\nProtagoni\xc8\x99tii deturn\xc4\x83rilor\n_START_PARAGRAPH_\n\xc3\x8en timpul confuziei create de atacuri, imediat dup\xc4\x83 incident televiziunea BBC public\xc4\x83 numele \xc8\x99i identitatea unora din atacatori. De\xc8\x99i explicat\xc4\x83 dup\xc4\x83 aceea, aceasta \xc3\xaent\xc3\xa2mplare devine una din teoriile conspira\xc8\x9biei cum c\xc4\x83 nu s-ar fi putut afla numele celor implica\xc8\x9bi \xc3\xaen deturn\xc4\x83ri \xc8\x99i publicate a\xc8\x99a repede dup\xc4\x83 atentate.\n_START_SECTION_\nTelefoanele date de pasageri\n_START_PARAGRAPH_\n\xc3\x8enainte ca avioanele s\xc4\x83 ating\xc4\x83 \xc8\x9bintele au avut loc conversa\xc8\x9bii ale pasagerilor prin telefoanele de bord sau cele mobile._NEWLINE_Teoria conspira\xc8\x9biei dat\xc4\x83 de A. K. Dewdney sus\xc8\x9bine c\xc4\x83 telefoanele date de pe telefonul mobil din avioane comerciale este ori imposibil\xc4\x83, ori rar posibil\xc4\x83, deci cele prezentate de anchetatori sunt false._NEWLINE_Dup\xc4\x83 11 septembrie exper\xc8\x9bii \xc3\xaen telefonie mobil\xc4\x83 au anun\xc8\x9bat cu surprindere c\xc4\x83 este posibil\xc4\x83 folosirea telefoanelor mobile \xc3\xaen avion, dat fiind faptul \xc8\x99i c\xc4\x83 erau aproape de sol.\n_START_SECTION_\nPax Americana\n_START_PARAGRAPH_\nProfesorul David Ray Griffin pretinde c\xc4\x83 implicarea guvernului \xc3\xaen atentate este o m\xc4\x83sur\xc4\x83 luat\xc4\x83 pentru hegemonia global\xc4\x83 a Statelor Unite ale Americii (denumit\xc4\x83 \xc3\xaen englez\xc4\x83 \xe2\x80\x9ePax Americana\xe2\x80\x9d).\n_START_SECTION_\nInvaziile\n_START_PARAGRAPH_\nUnele teorii ale conspira\xc8\x9biei pretind c\xc4\x83 r\xc4\x83zboiul din Afganistan a fost pl\xc4\x83nuit \xc3\xaenainte de atentatele de la 11 septembrie 2001, cu toate c\xc4\x83 motivul principal al \xc3\xaenceperii r\xc4\x83zboiului era acela c\xc4\x83 grup\xc4\x83rile teroriste al-Qaeda erau sprijini\xc8\x9bi de talibanii \xc3\xaen Afganistan. Alte teorii spun c\xc4\x83 motivul adev\xc4\x83rat a atacurilor asupra Afghanistanului \xc8\x99i Irakului a fost asigurarea surselor de petrol din Orientul Mijlociu.\n_START_SECTION_\nPrecedente \xc3\xaen istorie\n_START_PARAGRAPH_\nRevista Time a comparat teoriile conspira\xc8\x9biei privitoare la 9/11 cu teorii a altor evenimente din trecut cum ar fi asasinarea lui John F. Kennedy sau referiri la incendierea cl\xc4\x83dirii Reichstag \xc3\xaen 1933 de c\xc4\x83tre Germania nazist\xc4\x83." Time a ad\xc4\x83ugat \xc8\x99i c\xc4\x83 \xe2\x80\x9enu exist\xc4\x83 eveniment \xc3\xaentr-at\xc3\xa2t de clar \xc8\x99i evident \xc3\xaenc\xc3\xa2t un om determinat s\xc4\x83 nu poat\xc4\x83 g\xc4\x83si ambiguit\xc4\x83\xc8\x9bi despre subiect.\n_START_SECTION_\nReac\xc8\x9bia mass-media\n_START_PARAGRAPH_\nDe\xc8\x99i discu\xc8\x9biile \xc8\x99i publicarea acestor teorii este restr\xc3\xa2ns\xc4\x83 \xc3\xaen pagini de internet, c\xc4\x83r\xc8\x9bi, filme documentare \xc8\x99i conversa\xc8\x9bii, c\xc3\xa2teva \xc8\x99tiri din mass-media au acoperit totu\xc8\x99i subiectul._NEWLINE_Edi\xc8\x9bia norvegian\xc4\x83 a ziarului Le Monde diplomatique din iulie 2006 a aprins interesul pentru anumite teorii conspirative ce au fost men\xc8\x9bionate \xc3\xaentr-un articol de trei pagini despre atentatele de la 11 septembrie 2001. \xc3\x8en articol aceste men\xc8\x9biuni nu erau aprobate ci doar precizate.\n_START_SECTION_\nCritici\n_START_PARAGRAPH_\nCriticii spun c\xc4\x83 aceste teorii sunt o form\xc4\x83 de manifestare a societ\xc4\x83\xc8\x9bii dup\xc4\x83 un eveniment negativ major, des \xc3\xaent\xc3\xa2lnit de-alungul istoriei (Pearl Harbor, asasinarea pre\xc8\x99edintelui John F. Kennedy sau moartea prin\xc8\x9besei Diana) .Scientific American, Popular Mechanics, \xc8\x99i dic\xc8\x9bionarul The Skeptic au publicat articole ce riposteaz\xc4\x83 asupra teoriilor conspira\xc8\x9biei atentatelor din 11 septembrie 2001.'